****



**Pozivnica na poslovne radionice Sell Croatia u Kini**

Poštovani,

Hrvatska turistička zajednica u suradnji sa Slovenskom turističkom organizacijom i ove godine organizira poslovne radionice u Kini. Prezentacija Hrvatske i Slovenije te poslovne radionice Experience Croatia, Feel Slovenia održat će se:

* u Guangzhou 14.5.2018.
* u Shanghaiu 15.5.2018.

Nakon radionice u Shanghaiu, Hrvatska turistička zajednica nastupit će na sajmu ITB China koji će se održati od 16. do 18.5.2018. u Shanghaiu. Zakupljen je modularni štand veličine svega 9 m2 na kojem nije predviđeno suizlaganje, ali nudimo mogućnost hrvatskim privrednim subjektima koji sudjeluju na Sell Croatia radionicama da nam za potrebe spomenutog sajma dostavie letak (A4 obostrano) konkretne ponude za spomenuto tržište koje nudite s cijenom, po mogućnosti na kineskom. Letke planiramo umnožiti u 50-tak primjeraka i dijeliti posjetiteljima na sajmu. Nakon sajma ćemo tvrtkama koje su dostavile programe poslati kontakte (posjetnice) koje ćemo prikupiti na sajmu.

Ukoliko ste zainteresirani za sudjelovanje molimo da ispunite ON-LINE prijavnicu za sukladnu radionicu na [www.croatia.hr](http://www.croatia.hr) , link <http://business.croatia.hr/hr-HR/Poslovne-radionice/Sell-Croatia> i uplatite odgovarajuću kotizaciju od 500 kn za maksimalno dvije osobe po tvrtki (uključen stol sa 4 stolice, pauza za kavu, ručak) bez koje prijava nije valjana, **do petka, 13.04.2018.** kako bi se mogle zaključiti liste sudionika koje će se nalaziti na [www.croatia.hr](http://www.croatia.hr).

Naš partner Turkish Airlines osigurao je za sve sudionike poslovne radionice Sell Croatia 20% popusta na avionske karte. Prilikom rezervacije na mail [ZAGMARKETING@THY.COM](mailto:ZAGMARKETING@THY.COM) molimo da naglasite da ste sudionik poslovnih radionica Sell Croatia Kina.

**Podaci za uplatu:**

Naziv: HRVATSKA TURISTIČKA ZAJEDNICA

Adresa: IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

U opisu plaćanja ljubazno molimo unesite grad u kojem se održava poslovna radionica.

Liste kineskih sudionika neće biti dostupne na [www.croatia.hr](http://www.croatia.hr), već ćemo ju dostavljati svim registriranim sudionicima u trenutku kada će biti definirana.

**Mjesto održavanja**

**GUANGZHOU 14.5.**

**The Garden Hotel Guangzhou 5\***

368 Huanshi Dong Lu, Guangzhou, 510064, China

<http://www2.gardenhotel.com/>

**SHANGHAI 15.5.**

**Hotel Equatorial Shanghai 4\***

65 Yanan Road West, Shanghai, 200040, China

<http://equatorial-shanghai.hotel-rn.com/?lbl=ggl>

**Program radionica GZ & SH**

13:00 - 13:30 Registracija sudionika

13:30 - 13:35 Pozdravni govori

13:35 - 13:55 Prezentacije Hrvatske i Slovenije

13:55 - 14:00 Prezentacija Turkish Airlines

14:00 - 16:30 Poslovna radionica i izvlačenje nagrade. Pauza za kavu za vrijeme trajanja radionice.

**Rok prijave**

**Petak, 13. travnja 2018. godine.**

Napominjemo da prijava upućena GU HTZ-a putem e-maila ili faxa nije važeća!

Udruge i turističke zajednice molimo da proslijede ovaj poziv svim zainteresiranim subjektima s njihovog područja tj. svim svojim članicama.

**Napominjemo da je za Kinu potrebna viza.**

**NAPOMENA:**

Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga.U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.

Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Za dodatna pitanja vezana uz sistem prijava i uplata molimo kontaktirajte [workshop@htz.hr](mailto:workshop@htz.hr).

S poštovanjem,

**Mirjana Resner**

**Voditeljica Odjela za sajmove i prezentacije**